Jaan Kaplinski

Janas Kaplinskis (; 1941 m. sausio 22 d. – 2021 m. rugpjūčio 8 d.)Mirė Nobelio premijos nominantas, estų rašytojas Jaanas Kaplinskis. 15min.lt. 2021-08-10. Nuoroda tikrinta 2021-08-10. – estų poetas ir rašytojas.

 Biografija 
Gimė estės ir Lenkijos žydo šeimoje. Jo tėvas buvo filologijos profesorius Tartu universitete, kuris buvo suimtas sovietų ir mirė lageryje 1945 metais. 1964 m. baigė prancūzų filologijos studijas. Jas baigęs, dirbo lingvistikos tyrinėtoju, sociologu ir užsienio kalbų vertėju į estų kalbą. 

1965–1972 ir 1983–1988 m. dėstė Tartu universitete. 1974–1980 m. dirbo ekologu Talino botanikos sode, 1980–1982 m. buvo Literatūrinės dalies vedėjas teatre „Ugala“. Perestroikos metu dirbo žurnalistu. 1992–1995 m. buvo Estijos parlamento narys.Valvi Strikaitienė. Jaan Kaplinski. Visuotinė lietuvių enciklopedija. 2018-09-24. Nuoroda tikrinta 2021-08-10.Jaan Kaplinski autobiography

 Kūryba 
Pirmuose J. Kaplinskio poezijos kūriniuose vyrauja socialinės ir egzistencinės problemos. Tuo metu pagarsėjo kaip „estiškiausias“ to meto lyrikas. Jis domėjosi pasauline, kitakalbe poezija, ypač Rytų, po to – anglų, ispanų. Be to, nėrė į lingvistinius tyrinėjimus, mitologiją, ypač keltų, Amerikos indėnų ir klasikinę kinų filosofiją. Kinų filosofija ypač atsispindi poezijos rinkinyje „Kelios vasaros ir pavasariai“. Vėlesnėje poezijoje atsiskleidžia grožis, matomas kasdienybėje ir žmogaus bei gamtos santykiuose. Reikėtų pridurti, kad prozoje yra aiškiai matomas priešiškumas, nukreiptas prieš technokratinę pasaulėjautą. J. Kaplinskio kūryba yra išversta į norvegų, švedų, latvių, rusų ir čekų kalbas.Valvi Strikaitienė. Jaan Kaplinski. Visuotinė lietuvių enciklopedija. 2018-09-24. Nuoroda tikrinta 2021-08-10.Rašytojai – Jaan Kaplinski, rasyk.lt.

 Bibliografija 
 Eilėraščių rinkiniai 
 Baltas ruožas virš Võrumos (Valge joon Võrumaa kohale), 1972 m.
 Aš žiūrėjau į saulės langą (Ma vaatasin päikese aknasse), 1976 m.
 Naujų akmenų augimas (Uute kivide kasvamine), 1977 m.
 Sunku tapti lengvam (Raske on kergeks saada), 1982 m.
 Vakaras grąžina viską (Õhtu toob tagasi kõik), 1985 m.
 Kelios vasaros ir pavasariai (Mitu suve ja kevadet), 1995 m.

 Dramaturgija 
 Keturių karalių diena (Neljakunungapäev), pastatyta 1977 m. (pjesė, uždrausta ideologiniais sumetimais)

 Esė rinkiniai 
 Ledas ir Titanikas (Jää ja Titanic), 1995 m.
 Šis bei tas (See ja teine), 1996 m.
 Galimybių galimumas (Võimaluste võimalikkus), 1997 m.Valvi Strikaitienė. Jaan Kaplinski. Visuotinė lietuvių enciklopedija. 2018-09-24. Nuoroda tikrinta 2021-08-10.

 Vertimai į lietuvių kalbą 
 Vakaras grąžina viską (Õhtu toob tagasi kõik): poezija / sudarė ir vertė Sigitas Geda. – Vilnius: Andrena, 1999. – 171, [2] p.
 Šis bei tas: [eseistika] / iš estų kalbos vertė Danutė Sirijos Giraitė. – Vilnius: Regnum fondas, 2001. – 247, [1] p.Rašytojai – Jaan Kaplinski, rasyk.lt.

 Šaltiniai 

Kategorija:Estijos poetai
Kategorija:Estijos rašytojai
Kategorija:Estijos parlamento nariai